**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ 2014–2020 METŲ EUROPOS SĄJUNGOS**

**FONDŲ INVESTICIJŲ VEIKSMŲ PROGRAMOS 8 PRIORITETO „Socialinės įtraukties didinimas ir kova su skurdu“ PRIEMONĖS NR. 08.5.1-ESFA-K-853 „Parama socialiniam verslui“ PROJEKTŲ ATRANKOS KRITERIJAMS VERTINIMAS**

|  |  |  |  |  |  |
| --- | --- | --- | --- | --- | --- |
| **Eil Nr.** | **Juridinis arba fizinis asmuo** | **Projektų atrankos kriterijaus Nr. ir pavadinimas** | **Pastabos** | **ŪM pozicija** | **ŪM argumentai** |
| 1. | **Lietuvos socialinio verslo asociacija** | 2. Pareiškėjas vykdo tęstinę kompleksinę verslumo skatinimo veiklą ne trumpiau kaip 3 metus iki paraiškos pateikimo dienos, apimančią ne mažiau kaip 5 verslumo skatinimo paslaugų tipus. | Siūlome šį atrankos kriterijų papildyti ir inovacijų paramos paslaugų teikimo patirties galimybe ir išdėstyti taip: "2. Pareiškėjas vykdo tęstinę kompleksinę verslumo skatinimo ir/arba inovacijų paramos paslaugų veiklą ne trumpiau kaip 3 metus iki paraiškos pateikimo dienos, apimančią ne mažiau kaip 5 verslumo skatinimo paslaugų tipus. | Neatsižvelgta. | Ši priemonė skirta paskatinti socialinio verslo, kuris teiktų visuomenei reikalingas paslaugas ir (arba) prekes, padėsiančias spręsti konkrečią socialinę problemą, kūrimąsi.  Šia priemone planuojama remti socialinio verslo kūrimosi skatinimo veiklas.  Atsižvelgiant į Priemonės tikslą ir remiamas veiklas, pasirinkti galimi pareiškėjai ir partneriai, turintys verslumo skatinimo veiklų patirties.  Inovacijų skatinimui skirtos 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės. |
| 2. |  | 3. Pareiškėjas/ partneris yra viešoji įstaiga, verslo asociacija, Prekybos pramonės ir amatų rūmai, kurio savininko/ dalininko teises įgyvendina valstybė/ savivaldybė ir kuris ne trumpiau kaip dvylika mėnesių iki paraiškos pateikimo mėnesio kiekvieną mėnesį turėjo apdraustųjų. | Pagal pasiūlymą pareiškėjais galėtų būti išimtinai valstybės įsteigtos organizacijos, šios nuostatos siūlome atsisakyti.  Taip pat siūlome atsisakyti perteklinio reikalavimo, kuris nėra koreliuojantis su pareiškėjo ir jo darbuotojų/ekspertų kvalifikacija ir to reikėtų atsisakyti, t.y. reikalavimo susijusio su darbuotojų turėjimu. | Dalinai atsižvelgta. | Patikslinta kriterijaus formuluotė: „*Pareiškėjas yra VšĮ, kurios savininko/dalininko teises įgyvendina valstybė/savivaldybė, turinti verslumo skatinimo patirties (pvz.: bendradarbystės centrai, verslo informacijos centrai (VIC), verslo ir turizmo informacijos centrai (VTIC)), verslo asociacijos, Prekybos pramonės ir amatų rūmai; partneris – VšĮ, turinti verslumo skatinimo patirties (pvz.: bendradarbystės centrai, verslo informacijos centrai (VIC), verslo ir turizmo informacijos centrai* *(VTIC)), verslo asociacijos, Prekybos pramonės ir amatų rūmai, kurie ne trumpiau kaip dvylika mėnesių iki paraiškos pateikimo mėnesio kiekvieną mėnesį turėjo ne mažiau kaip 3 apdraustuosius*.“  Reikalavimas dėl valstybės /savivaldybės įsteigtų VšĮ paliktas tik pareiškėjams, partneriams nebus taikomas.  Reikalavimas dėl 3 apdraustųjų turėjimo nustatytas, siekiant užtikrinti, kad paraiškas teiks realiai veikiantys didesni pareiškėjai. Ūkio ministerijos nuomone, ne trumpiau kaip 12 mėnesių iki paraiškos pateikimo mėnesio kiekvieną mėnesį turėjusi ne mažiau kaip 3 apdraustuosius viešoji įstaiga, verslo asociacija, Prekybos pramonės ir amatų rūmai yra tinkamas pareiškėjas/ partneris pagal priemonę: jis jau turi darbuotojus ir vykdo veiklą. |
| 3. | 4. Galutiniai naudos gavėjai yra labai mažos, mažos ir vidutinės įmonės (toliau – MVĮ), atitinkančios socialinio verslo kriterijus, nustatytus Socialinio verslo koncepcijoje, ir prisidedančios prie socialinės problemos sprendimo. | Siūlome vertinimą daryti analogišką 8 kriterijaus vertinimui t.y. remiantis darnaus vystymosi tikslais, nurodytais Darnaus vystymosi darbotvarkėje iki 2030 m (ir Lietuvos Respublikos Seimo 2018-09-28 patvirtinta rezoliucija " Dėl Jungtinių Tautų darnaus vystymosi tikslų įgyvendinimo Lietuvoje", o ne remtis pateikiamu sąrašu. | Neatsižvelgta. | Pagal šią priemonę finansuojami projektai turi atitikti strateginio planavimo dokumento – [Socialinio verslo koncepcijos, patvirtintos Lietuvos Respublikos ūkio ministro 2015 m. balandžio 3 d. įsakymu Nr. 4-207](https://www.e-tar.lt/portal/lt/legalAct/353c1200d9fd11e4bddbf1b55e924c57), nuostatas. Atitinkamai Socialinės koncepcijos 10 punkte pateikti socialinio verslo kriterijai, kuriuos turi atitikti priemonės galutiniai naudos gavėjai, o priede pateiktos socialinio verslo kriterijų detalizavimo rekomendacijos.  Taip pat pažymime, kad spręstinų socialinių problemų, į kurias turėtų būti nukreiptos socialinio verslo pastangos, sąrašas oficialiu raštu gautas iš Socialinės apsaugos ir darbo ministerijos, taigi neturime galimybės jo keisti.  Patikslinta kriterijaus formuluotė: „*Galutiniai naudos gavėjai yra juridiniai asmenys, kuriuose dirba ne daugiau kaip 50 darbuotojų, veikiantys ne ilgiau kaip 12 mėnesių iki socialinio verslo pradžios paskatos gavimo, atitinkantys socialinio verslo kriterijus, nustatytus Socialinio verslo koncepcijoje, ir prisidedantys prie socialinės problemos sprendimo*“. |
| 4. | 7. Pareiškėjas arba partneris teisėtais pagrindais valdo nekilnojamą turtą. | Reikalavimas partneriams ir pareiškėjams valdyti nekilnojamąjį turtą yra perteklinis, nes nekilnojamo turto valdymas neturi įtakos skatinant socialinio verslo subjektus spręsti socialines problemas, todėl šio reikalavimo siūlome atsisakyti. | Neatsižvelgta. | Šis kriterijus yra prioritetinis, taigi nėra privalomas, o suteikia papildomus balus.  Šia priemone planuojama remti socialinio verslo kūrimosi skatinimo veiklas. Šis kriterijus pasirinktas, siekiant užtikrinti, kad pareiškėjas turėtų tinkamas patalpas, kuriose galėtų vykdyti socialinio verslo kūrimosi skatinimo veiklas galutiniams naudos gavėjams. |
| 5. | VšĮ „Versli Lietuva“ | 3. Pareiškėjas/ partneris yra viešoji įstaiga, verslo asociacija, Prekybos pramonės ir amatų rūmai, kurio savininko/dalininko teises įgyvendina valstybė/savivaldybė ir kuris ne trumpiau kaip dvylika mėnesių iki paraiškos pateikimo mėnesio kiekvieną mėnesį turėjo apdraustųjų. | PIP’e pareiškėjais yra numatytos tik VšĮ. Čia jau atsiranda ir verslo asociacijos ir PPAR.  Susitikimo metu taip pat buvo kalbama apie tai, kad pareiškėjais ir partneriais galėtų būti ir vietos veiklos grupės (toliau – VVG) kaip turinčios pakankamai patirties socialinio verslumo skatinime (koks jų statusas reikėtų panagrinėti). | Atsižvelgta. | PIP-as buvo tikslinamas, numatant, kad:  Galimi pareiškėjai – VšĮ, kurios savininko/dalininko teises įgyvendina valstybė/savivaldybė, turinti verslumo skatinimo patirties (pvz.: bendradarbystės centrai, verslo informacijos centrai (VIC), verslo ir turizmo informacijos centrai (VTIC)), verslo asociacijos, Prekybos pramonės ir amatų rūmai.  Galimi partneriai – VšĮ, turinti verslumo skatinimo patirties (pvz.: bendradarbystės centrai, verslo informacijos centrai (VIC), verslo ir turizmo informacijos centrai (VTIC)), verslo asociacijos, Prekybos pramonės ir amatų rūmai.  Pažymime, kad VVG statusas yra asociacijos. |
| 6. | 4. Galutiniai naudos gavėjai yra labai mažos, mažos ir vidutinės įmonės (toliau – MVĮ), atitinkančios socialinio verslo kriterijus, nustatytus Socialinio verslo koncepcijoje, ir prisidedančios prie socialinės problemos sprendimo. | Kriterijaus vertinimo aspekte numatyta, kad „*galutinių naudos gavėjų atitiktis MVĮ statusui vertinama paraiškos vertinimo metu ir naujos MVĮ įtraukimo į projektą metu.*“  Paraiškos vertinimo metu galutinių naudos gavėjų dar nebus, nes priemonė skirta įkurti naujus socialinius verslus. Statusas ir atitiktis socialinio verslo įmonei turėtų būti vertinamas krepšelio apmokėjimo momentu (mokėjimo prašymo vertinimo metu). | Atsižvelgta. | Pakeitus galutinius naudos gavėjus į juridinius asmenis, nebus vertinama gavėjų atitiktis MVĮ statusui.  Patikslinta kriterijaus formuluotė: „*Galutiniai naudos gavėjai yra juridiniai asmenys, kuriuose dirba ne daugiau kaip 50 darbuotojų, veikiantys ne ilgiau kaip 12 mėnesių iki socialinio verslo pradžios paskatos gavimo, atitinkantys socialinio verslo kriterijus, nustatytus Socialinio verslo koncepcijoje, ir prisidedantys prie socialinės problemos sprendimo*“. |
| 7. | 6. Socialinių verslų, sukurtų gavus Europos Sąjungos fondų investicijas, skaičius.  *Kuo daugiau socialinių verslų sukuriama, tuo aukštesnis balas suteikiamas.* | Kriterijus lyg ir suponuoja, kad tinkami galutiniai naudos gavėjai yra ir veikiantys socialiniai verslai. Jei visgi priemone norime apriboti, kad būtų krepšeliai būtų dalinami tik naujiems soc. verslams, reikia įsitraukti tokį specialųjį kriterijų. Taip pat reikia apsispręsti, ką reiškia “sukurtas gavus ESF investicijas” – ar tai reiškia, kad krepšelis bus galimas teikti fiziniams asmenims, kurie per tam tikrą įsipareigotą laiką turės įkurti JA ar vis gi galės būti tinkami ir neseniai įsikūrę verslai. Jei pastarieji taip pat tiktų, turime apsispręsti dėl galimos veiklos trukmės (pvz. 3 mėn. iki krepšelio gavimo socialinis verslas yra tinkamas galutinis naudos gavėjas). | Paaiškinta. | Šios priemonės tikslas – paskatinti socialinio verslo, kuris teiktų visuomenei reikalingas paslaugas ir (arba) prekes, padėsiančias spręsti konkrečią socialinę problemą, kūrimąsi. Todėl galutiniais naudos gavėjais galės būti juridiniai asmenys, kuriuose dirba ne daugiau kaip 50 darbuotojų, veikiantys ne ilgiau kaip 12 mėnesių iki socialinio verslo pradžios paskatos gavimo, atitinkantys socialinio verslo kriterijus, nustatytus Socialinio verslo koncepcijoje, ir prisidedantys prie socialinės problemos sprendimo.  Socialinis verslas laikomas sukurtu, kai ESF investicijų gavusios įmonės ar organizacijos steigimo dokumentuose nustatoma socialinė misija ir parengiamas verslo planas, kuriame orientuojamasi į socialinį verslą ir šio verslo finansiškai tvarios ekonominės veiklos vykdymą.  Šis projektų atrankos kriterijus bus vertinamas sumuojant socialinius verslus, kurie buvo sukurti įgyvendinant projekto veiklas ESF investicijų gavusiose įmonėse ir (arba) organizacijose (verslų skaičius). |